කොළඹ කොටුව දුම්රිය ස්ථානයේ එකම වේදිකාවට ඊයේ (23) දුම්රිය දෙකක් පැමිණි අතර එය දුම්රිය, රියදුරාට දුරසිටම දැක ගැනීමට ලැබීම නිසා සිදුවීමට තිබූ අනතුරක් වළක්වා ගැනීමට හැකි විය.ඊයේ (23) දහවල් දුම්රිය ස්ථානයේ 3වැනි වේදිකාවේ ගාලුකුමාරි දුම්රිය පිටත්වීමට සුදානමින් නවතා තිබූ අතර එම වේදිකාවට අලුත්ගම සිට කොළඹට එන අංක 349 දුම්රිය පැමිණ තිබේ.දුම්රිය රියදුරා දුරදී මෙය දැකීම නිසා දුම්රිය නවතා ගැනීමට හැකි වූ අතර මෙම දුම්රියන් දෙක ගැටීමක් සිදුවූයේ නම් විශාල අනතුරක් සිදුවීමට ඉඩ තිබිණි.අලුත්ගම සිට පැමිණි දුම්රිය මගී දුම්රියක් වන අතර ගාලු කුමාරි දුම්රිය මගින්ගෙන් පිරී පිටත්වීමට ආසන්න දුම්රියකි.ගාලු කුමාරි දුම්රිය වැඩි වශයෙන් නවත්වන්නේ 5 වැනි වේදිකාවේ වන අතර ඊයේ එය 3 වැනි වේදිකාවේ නවතා තිබිණි.